Ha pasato más d’un mes, dende que i plegué á København —como se diz en danés— á treballar en o proyeuto de l’ARENACPHX.
#000002
En ista dentrata, boi á zentrar-me en tres aspeutos de os que, d’astí á un mes, tiengo ya preba y que contradizen —u a lo menos no pas confirman— os prechuizios con os que i plegué.
#000005
Fa fredo, pero no guaire más que en Aragón
#000006
Dinamarca: país nordico, Escandinabia, o zerculo artico, os campos de futbol chelatos y nebatos que se beyeban en as miticas retrasmisions telebisibas de partitos europeyos contra collas daneses (Brøndby, Aalborg, o Odense, F.C. Copenhagen,...)...
#000007
A primera semana que i plegué fazió fredo y bi eba una importán cantidá de nieu que duró bels días, pero cosa que no se conoxca por esemplo en cualsiquier lugar altoaragonés u de Teruel.
#000009
Istas son as temperaturas masimas y menimas rechistratas ta Copenhagen en chin.2016 en o portal Accuweather:
#000010
A bida ye más cara que en España, pero no guaire
#000011
As redoladas turisticas y os negozios ubiertos á lo publico en o zentro de Copenhagen son caros, prou más que en España. Por esemplo, en istas redoladas ye asaber que complicato minchar un menú completo (primer y segundo plato, postre, café) por menos de 40€-50€ en un restaurán normal. Tamién ye normal bosar en istas redolatas alto u baxo 4€ por un café con lei u 8€ por una biera Carlsberg. O menú de 8-12€ no pas esiste.
#000012
Por esemplo, en o zentro comerzial más zercano a lo puesto an i bibo, un litro de lei entera tiene un pré de 0,80€, un pan de 1⁄2kg lo merco por 1,34€, o zaguer queso que merqué (400 grs. de queso de calidá normal) me costó 2,08€, un rampallo gran d’ugas (talmén 400 o 500 gramos) me costó 1,61€, una ensalada “iceberg”, 1,21€. A carne sí que ye prou más cara —toda mena de carne (tozín, pollo, betiella...)— mesmo o dople. O pré a lo cambeo autual Corona danesa-Euro de a gasolina 95 en una estazión de serbizio normal ye 1,30€/litro y o lo diesel, 1,05€/litro. Ista afoto ye de fa bels diyas:
#000015
En bels casos, determinatos serbizios en son más baratos en Dinamarca que en cualsiquier ziudá española. O más esclatero ye a furnidura domiziliaria d’eleutrizidá, que ye más barata que en España. O trasporte publico en Copenhagen ye alto u baxo un 25% más barato que en Barzelona.
#000016
A lo tema de a bezicleta li adedicaré un articlo antiparti porque o suyo impauto en o trafico, o urbanismo, a poluzión de a ziudá, o estilo de bida saludable de a poblazión me pienso que asinas lo merexe.
#000018
Siga como siga, o que ye esclatero ye que en Dinamarca te pueden furtar a bezicleta. Güe, de o trayeuto dende o zentro á lo piso an i bibo en os arredols de CPH, he beyito dos bezicletas esfeitas y tiratas en o un parque, esclateros indizios de furto. Á una de as presonas con as que comparto o piso l’han furtau zinco bezicletas dende que emplega iste meyo de trasporte ta mober-se por a ziudá. Rariza ye a bezicleta que no ye asegurata con un candau. O comentario de cutio de que en Dinamarca puedes dixar a bezicleta en a carrera sin de ligar, ye berdá a meyas: profés que la puedes dixar, pero corres o perigro enamplato de que la te furten.
#000020